text: Patung-patong nga pagpangdaugdaug ug pagpahimulos ang ginaatubang sa mga nasudnong minorya ilalum sa semikolonyal ug semipyudal nga katilingbanong sistema. Kulang sila sa edukasyon ug serbisyong panglawas tungod sa pagpasagad sa reaksyunaryong estado.
text: #000002
text: Imbes nga mga magtutudlo ug duktor, mga armadong sundalo ang ginapadala sa estado sa mga baryo sa minoryang katawhan aron sumpuon ang ilang katungod, ilabina ang katungod sa yutang kabilin. Gawas niini, ginapalisudlisud pa sila sa nagtunhay nga sobinismo ug diskriminasyon.
text: #000003
text: Ang nasinati nga kalisud ug pagpangdaugdaug ang nagpahigmata sa kabatan-onang minorya sama nilang Ka Lubid, Ka Ran ug Ka Jana. Kini ang nagdala kanila sa dalan sa demokratikong rebolusyon sa katawhan hangtud nga sila misampa sa Bagong Hukbong Bayan (BHB).
text: #000004
text: “Lisud man diay mangulo sa Hukbo. Daghan kaayo og kinahanglang hunahunaon ug himuon, apan dili ko kini atrasan. Sa atong mga kauban, tanan kayang himuon basta magtinabangay,” paambit ni Ka Lubid, bag-ong gitudlo nga kumander sa usa ka yunit sa BHB sa Mindoro. Malipayon niyang gidawat ang hagit unsaman ang kahimtang, tungod kay sukad sa iyang pagsampa sa BHB, nangandoy siyang mahimong Pulang kumander.
text: #000005
text: Giatubang sa yunit ni Ka Lubid sa miaging tuig ang subsub ug grabeng atake sa kaaway. Sa hugot nga paghupot sa disiplinang militar ug linyang masa, nagmalampuson ang yunit nga pakyason ang dautang plano sa mga pasista.
text: #000006
text: Ayha nahimong kumander sa yunit, pipila ka tuig siyang nagbansay sa lain-laing tipo sa rebolusyonaryong gimbuhaton. Matud niya: “Gihatag na nako ang akong kinabuhi sa rebolusyon mao nang himuon nako ang tanan aron modaug kini.”
text: #000008
text: Ayha misampa sa BHB, kaabag na si Ka Ran sa gimbuhatong propaganda-kultura sa ilang komunidad. Sulod sa rebolusyonaryong kalihukan, labaw nga nabaid ang iyang kahanas sa pagsulat ug uban pang talento. Gikan sa pagsulat og tula, misalmot siya sa pagmugna og mga pyesa sa awit-sayaw ug nagdirehe na usab sa mga drama.
text: #000011
text: “Gusto nakong ipakita sa arte ang kahusto sa pagpaasdang sa rebolusyon aron maawhag ang katawhan nga mosalmot sa gubat sa katawhan,” matud ni Ka Ran.
text: #000012
text: Magarbuhon si Ka Jana tungod kay sa tanang kabatan-onan sa ilang baryo, siya lang ang nakatungtong sa kolehiyo. Ang hangyo kaniya sa mga tigulang, mobalik sa ilang tribu aron didto magserbisyo.
text: #000013